Marathon des Sables

Marathon des Sables jeb MdS (franču val. — Smilšu maratons) ir septiņu dienu, aptuveni 257 km garš ultramaratons, kura distanci veido ir aptuveni seši parasti maratoni. Garākais maratona viens posms (2009) bija 91 km garš (2023. gadā: 90,1 km).

Šīs daudzdienu sacensības katru gadu notiek Marokas dienvidos, Sahāras tuksnesī. Daži skrējēji to uzskata par vienu no grūtākajiem skrējieniem uz Zemes. Pirmais maratons norisinājās 1986. gadā.
 Vēsture 
Pirmo maratonu organizēja franču promouters Patriks Bauers, kurš 1984. gadā šķērsoja Sahāras tuksnesi 12 dienās. Divus gadus vēlāk notika pirmais Marathon des Sables skrējiens, kurā finišēja 23 dalībnieki. 2009. gadā tika dibināta asociācija Solidarité Marathon des Sables ar mērķi izstrādāt projektus, lai palīdzētu bērniem un nelabvēlīgām sociālajām grupām veselības un izglītības jomas uzlabošanā Marokā.

1994. gadā gandrīz gāja bojā viens no maratona dalībniekiem, itāļu policists un pieccīņnieks Mauro Prosperi.
 Sacensību organizācija 
Sacensībās piedalās ap tūkstoš dalībnieku, un dalībnieku kvota noteikta dažādām valstīm. Organizatori nodrošina transfēru no Parīzes uz sacensību norises vietu. Maratona maršruts katru gadu mainās un sastāv no sešiem dažāda garuma posmiem.

Organizatori regulē un kontrolē ekipējumu, ko katrs dalībnieks nes līdzi – skrējējam nepieciešama mugursoma, guļammaiss, svilpe, signālraķetes, kompass, signālu spogulis, pārtika un sāls tabletes. Tiek regulēta arī ūdens sadale: katram dalībniekam tiek doti 12 litri dienā, trīs porcijās - no rīta, skrējiena laikā un vakarā. Ēdienu dalībnieki nodrošina paši un ņem līdzi.
 Ievērojami dalībnieki 
 brāļi no Marokas: Lacens un Mohammads Ahansali, kuri uzvarējuši attiecīgi 10 un 6 skrējienos, Mohammads arī 7 reizes bija otrais aiz sava brāļa.
 Lacenam Ahansalam pieder visvairāk uzvaru rekords ar 10 uzvarētiem skrējieniem.
 Mauro Prosperi, bijušais olimpietis no Sicīlijas, piedalījās sacensībās 1994. gadā, taču skarbā smilšu vētra viņu novirzīja 291 km  no skrējiena kursa. Viņš bija pazudis 10 dienas, pirms tika atrasts Alžīrijā pēc plaši izvērstas meklēšanas operācijas tuksnesī.
 1994. gadā Renē Nevola, Maiks Strūds, Maiks Līns un Ričards Kūpers kļuva par pirmajiem Lielbritānijas skrējējiem, kas pabeidza Marathon des Sables. Renē Nevola bija pirmais brits, kurš pabeidza sacensības un finišēja 22. vietā.
 Marko Olmo, itāļu ultratrail speciālists, skrējis visos skrējienos kopš 1996. gada ar labāko rezultātu 3. vieta (sasniegts trīs reizes). 2013. gada izdevumā Olmo bija 64 gadus vecs, un viņam bija 47 gadi, kad viņš noskrēja skrējienu pirmo reizi.
 Kriss Mūns no Lanarkšīras kļuva par pirmo skrējēju ar amputētiem locekļiem, kurš pabeidza Marathon des Sables sacensības 1996. gadā. Mūns bija zaudējis labo roku un kāju, piedaloties kājnieku mīnu neitralizēšanā Mozambikā.
 Jordānijas dvīnes Dima un Lama Hatabas bija pirmās sievietes no Tuvajiem Austrumiem sacensībās 2001. gadā.
 Džeks Osborns piedalījās 2006. gadā, bet izstājās jau skrējiena otrajā posmā. Viņš startēja kā daļa no sava realitātes šova Džeks Osborns: Adrenaline Junkie.
 Luiss Enrike Martiness Garsija (pazīstams kā Luiss Enrike), spāņu bijušais profesionālais futbolists un bijušais FC Barcelona treneris, pabeidza maratonu 2008. gadā.
 Džeimss Krenels, britu airētājs un piedzīvojumu meklētājs, piedalījās 2010. gada sacīkstēs un kļuva par visu laiku augstāko vietu šajā sacīkstē izcīnījušo britu, ierindojoties 12. vietā, līdz 2014. gadā brits Denijs Kendals ieņēma 5. vietu. 2017. gadā Toms Evanss kļuva par pirmo britu, kurš finišēja pirmajā trijniekā.
 Ceļotājs sers Ranulfs Fainss kļuva par vecāko britu, kurš 2015. gadā pabeidzis maratonu, 71 gadu vecumā, viņam palīdzēja treneris un 17 reizes maratonā finišējušais Rorijs Kolmens. To darot, viņš savāca vairāk nekā 1 miljonu mārciņu Marijas Kirī labdarības organizācijai. Tomēr jau 2024. gadā Harijs Hanters kļuva par vecāko britu skrējēju kas finišēja 76 gadu vecumā
 Marokas skrējējs Rašīds El Morabitijs ir uzvarējis maratonā 10 reizes.
 Kaktuss kļuva par pirmo suni, kurš piedalījās Marathon des Sables sacensībās 2019. gadā. Klaiņojošs suns Kaktuss sāka pievienoties skrējējiem sacensību otrajā posmā un pēc tam pabeidza atlikušos sacensību posmus. Kaktuss saņēma oficiālo sacensību numuru 000 un saņēma finišētāju medaļu.
 Atsauces 

 Ārējās saites 
 Oficiālā tīmekļa vietne

Kategorija:Maratons
Kategorija:Sports Marokā